Poštovane dame i gospodo narodni poslanici, otvaram Prvu sednicu Prvog redovnog zasedanja Narodne skupštine Republike Srbije u 2008. godini. Na osnovu službene evidencije o prisutnosti narodnih poslanika, konstatujem da sednici prisustvuje 130 narodnih poslanika. Podsećam vas da je, članom 86. stav 5. Poslovnika Narodne skupštine, predviđeno da kvorum za rad Narodne skupštine prilikom usvajanja zapisnika sa prethodnih sednica i utvrđivanja dnevnog reda postoji ako je na sednici Narodne skupštine prisutno najmanje 126 narodnih poslanika. Radi utvrđivanja kvoruma za rad Narodne skupštine, molim narodne poslanike da ubace svoje identifikacione kartice u poslaničke jedinice elektronskog sistema za glasanje. Konstatujem da je, primenom elektronskog sistema za glasanje, utvrđeno da u sali nije prisutno 126 narodnih poslanika, tako da određujem pauzu od sat vremena. Nastavak je u 11,00 časova. [[Posle pauze – 11,20]] Poštovane dame i gospodo narodni poslanici, nastavljamo rad Prve sednice Prvog redovnog zasedanja Narodne skupštine Republike Srbije u 2008. godini. Radi utvrđivanja kvoruma za rad Narodne skupštine, molim narodne poslanike da ubace svoje identifikacione kartice u poslaničke jedinice elektronskog sistema za glasanje. Primenom elektronskog sistema za glasanje utvrđeno je da su u sali prisutna 132 narodna poslanika, odnosno da je prisutno više od 126 narodnih poslanika i da postoje uslovi za rad Narodne skupštine. Obaveštavam vas da niko od narodnih poslanika nije poslao obrazloženje zašto ne prisustvuje sednici Narodne skupštine. Saglasno članu 84. stav 2. Poslovnika Narodne skupštine Republike Srbije, obaveštavam vas da sam ovu sednicu sazvao za sredu, 5. mart 2008. godine, znači, u roku kraćem od roka utvrđenog u članu 84. stav 1. Poslovnika, zbog potrebe da Narodna skupština što pre razmotri predloge akata iz predloženog dnevnog reda sednice. Dostavljeni su vam zapisnici Šeste sednice Drugog redovnog zasedanja Narodne skupštine Republike Srbije u 2007. godini, održane 11, 12, 13, 14, 17, 18, 19, 20, 21, 24, 25. i 26. decembra 2007. godine, Sedme sednice Drugog redovnog zasedanja Narodne skupštine Republike Srbije u 2007. godini, održane 26. decembra 2007. godine, Osme sednice Drugog redovnog zasedanja Narodne skupštine Republike Srbije u 2007. godini, održane 27. i 29. decembra 2007. godine, Prve posebne sednice Narodne skupštine Republike Srbije u 2008. godini, održane 15. februara 2008. godine i zapisnik sednice Prvog vanrednog zasedanja Narodne skupštine Republike Srbije u 2008. godini, održane 18. februara 2008. godine. Pošto današnjoj sednici prisustvuje više od 126 narodnih poslanika, konstatujem da postoji kvorum za usvajanje zapisnika Šeste, Sedme i Osme sednice Drugog redovnog zasedanja Narodne skupštine Republike Srbije u 2007. godini, zapisnika Prve posebne sednice Narodne skupštine u 2008. godini i zapisnika Sednice Prvog vanrednog zasedanja Narodne skupštine Republike Srbije u 2008. godini. Obaveštavam vas da je proverom u službi za poslove Administrativnog odbora utvrđeno da tom odboru niko od narodnih poslanika nije dostavio, u pisanom obliku, primedbe na zapisnike ovih sednica. Prelazimo na odlučivanje o zapisnicima. 1. Stavljam na glasanje zapisnik Šeste sednice Drugog redovnog zasedanja Narodne skupštine Republike Srbije u 2007. godini, održane 11, 12, 13, 14, 17, 18, 19, 20, 21, 24, 25. i 26. decembra 2007. godine. Za 118, nije glasalo 95, od 213 narodnih poslanika. Konstatujem da je Narodna skupština usvojila zapisnik Šeste sednice Drugog redovnog zasedanja Narodne skupštine Republike Srbije u 2007. godini, održane 11, 12, 13, 14, 17, 18, 19, 20, 21, 24, 25. i 26. decembra 2007. godine. 2. Stavljam na glasanje zapisnik Sedme sednice Drugog redovnog zasedanja Narodne skupštine Republike Srbije u 2007. godini, održane 26. decembra 2007. godine. Za 121, nije glasalo 99, od 220 narodnih poslanika. Konstatujem da je Narodna skupština usvojila zapisnik Sedme sednice Drugog redovnog zasedanja Narodne skupštine Republike Srbije u 2007. godini, održane 26. decembra 2007. godine. 3. Stavljam na glasanje zapisnik Osme sednice Drugog redovnog zasedanja Narodne skupštine Republike Srbije u 2007. godini, održane 27. i 29. decembra 2007. godine. Za 123, nije glasalo 98, od 221 narodnog poslanika. Konstatujem da je Narodna skupština usvojila zapisnikOsme sednice Drugog redovnog zasedanja Narodne skupštine Republike Srbije u 2007. godini, održane 27. i 29. decembra 2007. godine. 4. Stavljam na glasanje zapisnik Prve posebne sednice Narodne skupštine Republike Srbije u 2008. godini, održane 15. februara 2008. godine. Za 121, nisu glasala 102, od 223 narodna poslanika. Konstatujem da je Narodna skupština usvojila zapisnik Prve posebne sednice Drugog redovnog zasedanja Narodne skupštine Republike Srbije u 2007. godini, održane 15. februara 2008. godine. 5. Stavljam na glasanje zapisnik sednice Prvog vanrednog zasedanja Narodne skupštine Republike Srbije u 2008. godini, održane 18. februara 2008. godine. Za 122, nije glasao 101, od 223 narodna poslanika. Konstatujem da je Narodna skupština usvojila zapisniksednice Prvog vanrednog zasedanja Narodne skupštine Republike Srbije u 2008. godini, održane 18. februara 2008. godine. Dame i gospodo narodni poslanici, u sazivu ove sednice, koji vam je dostavljen, sadržan je predlog dnevnog reda sednice. Pre utvrđivanja dnevnog reda sednice, saglasno članu 90. stav 5. i članu 92. Poslovnika Narodne skupštine Republike Srbije, potrebno je da Narodna skupština odluči o predlozima za stavljanje na dnevni red akata po hitnom postupku, o predlogu za proširenje dnevnog reda, o predlozima za spajanje rasprave i o predlozima za promenu redosleda razmatranja tačaka predloženog dnevnog reda. 1. Vlada je predložila da se po hitnom postupku stavi na dnevni red Predlog zakona o potvrđivanju Ugovora o garanciji između Republike Srbije i Evropske investicione banke Rehabilitacija puteva i mostova B-2, koji je podnela Narodnoj skupštini 28. decembra 2007. godine. Stavljam na glasanje ovaj predlog. Za 128, nije glasalo 98, od 226 narodnih poslanika. Narodna skupština je prihvatila ovaj predlog. 2. Vlada je predložila da se po hitnom postupku stavi na dnevni red Predlog zakona o potvrđivanju Sporazuma o zajmu ("Dodatno finansiranje projekta rekonstrukcije saobraćaja") između Republike Srbije i Međunarodne banke za obnovu i razvoj, koji je podnela Narodnoj skupštini 10. januara 2008. godine. Stavljam na glasanje ovaj predlog. Za 131, nije glasalo 98, od 229 narodnih poslanika. Konstatujem da je Narodna skupština prihvatila ovaj predlog. 3. Vlada je predložila da se po hitnom postupku stavi na dnevni red Predlog zakona o budžetskom sistemu, koji je podnela Narodnoj skupštini 17. januara 2008. godine. Stavljam na glasanje ovaj predlog. Za 133, nije glasalo 96, od 229 narodnih poslanika. Konstatujem da je Narodna skupština prihvatila ovaj predlog. 4. Vlada je predložila da se po hitnom postupku stavi na dnevni red Predlog zakona o izmenama i dopunama Zakona o doprinosima za obavezno socijalno osiguranje, koji je podnela Narodnoj skupštini 18. januara 2008. godine. Stavljam na glasanje ovaj predlog. Za 131, nije glasalo 98, od 229 narodnih poslanika. Konstatujem da je Narodna skupština prihvatila ovaj predlog. 5. Vlada je predložila da se po hitnom postupku stavi na dnevni red Predlog zakona o izmenama i dopunama Zakona o republičkim administrativnim taksama, koji je podnela Narodnoj skupštini 18. januara 2008. godine. Stavljam na glasanje ovaj predlog. Za 130, nije glasalo 98, od 228 narodnih poslanika. Konstatujem da je Narodna skupština prihvatila ovaj predlog. 6. Vlada je predložila da se po hitnom postupku stavi na dnevni red Predlog zakona o izmenama i dopunama Zakona o porezu na dobit preduzeća, koji je podnela Narodnoj skupštini 24. januara 2008. godine. Stavljam na glasanje ovaj predlog. Za 131, nije glasalo 98, od 229 narodnih poslanika. Konstatujem da je Narodna skupština prihvatila ovaj predlog. 7. Vlada je predložila da se po hitnom postupku stavi na dnevni red Predlog zakona o izmenama i dopunama Zakona o porezu na dohodak građana, koji je podnela Narodnoj skupštini 24. januara 2008. godine. Stavljam na glasanje ovaj predlog. Za 128, nije glasalo 100, od 228 narodnih poslanika. Konstatujem da je Narodna skupština prihvatila ovaj predlog. 8. Vlada je predložila da se po hitnom postupku stavi na dnevni red Predlog zakona o potvrđivanju Sporazuma o zajmu (Projekat "Regionalni razvoj Bora") između Republike Srbije i Međunarodne banke za obnovu i razvoj, koji je podnela Narodnoj skupštini 25. januara 2008. godine. Stavljam na glasanje ovaj predlog. Za 129, nije glasalo 99, od 228 narodnih poslanika. Konstatujem da je Narodna skupština prihvatila ovaj predlog. 9. Vlada je predložila da se po hitnom postupku stavi na dnevni red Predlog zakona o potvrđivanju Sporazuma o zajmu ("Dodatno finansiranje projekta energetske efikasnosti za Srbiju") između Republike Srbije i Međunarodne banke za obnovu i razvoj, koji je podnela Narodnoj skupštini 25. januara 2008. godine. Stavljam na glasanje ovaj predlog. Za 129, nije glasalo 98, od 227 narodnih poslanika. Konstatujem da je Narodna skupština prihvatila ovaj predlog. 10. Vlada je predložila da se po hitnom postupku stavi na dnevni red Predlog zakona o potvrđivanju Sporazuma o finansiranju (Projekt "Regionalni razvoj Bora") između Republike Srbije i Međunarodnog udruženja za razvoj, koji je podnela Narodnoj skupštini 25. januara 2008. godine. Stavljam na glasanje ovaj predlog. Za 128, uzdržani jedan, nije glasalo 100, od 229 narodnih poslanika. Konstatujem da je Narodna skupština prihvatila ovaj predlog. 11. Vlada je predložila da se po hitnom postupku stavi na dnevni red Predlog zakona o potvrđivanju Sporazuma o zajmu ("Dodatno finansiranje projekta rehabilitacije sistema za navodnjavanje i odvodnjavanje") između Republike Srbije i Međunarodne banke za obnovu i razvoj, koji je podnela Narodnoj skupštini 25. januara 2008. godine. Stavljam na glasanje ovaj predlog. Za 127, nije glasalo 100, od 227 narodnih poslanika. Konstatujem da je Narodna skupština prihvatila ovaj predlog. 12. Vlada je predložila da se po hitnom postupku stavi na dnevni red Predlog zakona o potvrđivanju Konvencije o objedinjavanju izvesnih pravila za međunarodni prevoz vazdušnim putem, koji je podnela Narodnoj skupštini 30. januara 2008. godine. Stavljam na glasanje ovaj predlog Za 130, nije glasalo 98, od 228 narodnih poslanika. Konstatujem da je Narodna skupština prihvatila ovaj predlog. 13. Vlada je predložila da se po hitnom postupku stavi na dnevni red Prelog zakona o zaštiti podataka o ličnosti, koji je podnela Narodnoj skupštini 31. januara 2008. godine. Stavljam na glasanje ovaj predlog. Za 129, nije glasalo 95, od 224 narodna poslanika. Konstatujem da je Narodna skupština prihvatila ovaj predlog. 14. Vlada je predložila da se po hitnom postupku stavi na dnevni red Predlog zakona o potvrđivanju Sporazuma o finansiranju ("Dodatno finansiranje projekta energetske efikasnosti za Srbiju") između Republike Srbije i Međunarodnog udruženja za razvoj, koji je podnela Narodnoj skupštini 7. februara 2008. godine. Stavljam na glasanje ovaj predlog. Za 129, nije glasalo 97, od 226 narodnih poslanika. Konstatujem da je Narodna skupština prihvatila ovaj predlog. 15. Vlada je predložila da se po hitnom postupku stavi na dnevni red Predlog zakona o otpisu kamate na dospele obaveze po osnovu određenih poreza i doprinosa za obavezno socijalno osiguranje, koji je podnela Narodnoj skupštini 18. januara 2008. godine. Stavljam na glasanje ovaj predlog. Za 130, nije glasalo 96, od 226 narodnih poslanika. Konstatujem da je Narodna skupština prihvatila ovaj predlog. 16. Vlada je predložila da se po hitnom postupku stavi na dnevni red Predlog zakona o potvrđivanju Sporazuma o zajmu ("Projekat reforme poljoprivrede u tranziciji") između Republike Srbije i Međunarodne banke za obnovu i razvoj, koji je podnela Narodnoj skupštini 27. februara 2008. godine. Stavljam na glasanje ovaj predlog. Za 130, nije glasalo 96, od 226 narodnih poslanika. Konstatujem da je Narodna skupština prihvatila ovaj predlog. 17. Vlada je predložila da se, po hitnom postupku, stavi na dnevni red Predlog zakona o potvrđivanju Sporazuma o donaciji iz Globalnog fonda za zaštitu životne sredine ("Projekat reforme poljoprivrede u tranziciji") između Republike Srbije i Međunarodne banke za obnovu i razvoj, u svojstvu Agencije za implementaciju Globalnog fonda za zaštitu životne sredine, koji je podnela Narodnoj skupštini 27. februara 2008. godine. Stavljam na glasanje ovaj predlog. Za 130, nije glasalo 96, od 226 narodnih poslanika. Konstatujem da je Narodna skupština prihvatila ovaj predlog. 18. Osamdeset jedan narodni poslanik Poslaničke grupe SRS predložio je da se, po hitnom postupku, stavi na dnevni red Predlog Rezolucije Narodne Skupštine Republike Srbije o zaštiti teritorijalnog integriteta Republike Srbije u odnosima sameđunarodnim organizacijama, posebno Evropskom unijom, koji su podneli Narodnoj skupštini 29. februara 2008. godine. Stavljam na glasanje ovaj predlog. Za 133, protiv 32, nije glasalo 37, od 202 narodna poslanika. Konstatujem da je Narodna skupština prihvatila ovaj predlog. Narodni poslanik Nada Kolundžija, na osnovu člana 90. stav 3. i člana 140. stav 2. Poslovnika Narodne skupštine, predložila je da se obavi zajednički načelni pretres o: Predlogu zakona o budžetskom sistemu; Predlogu zakona o izmenama i dopunama Zakona o doprinosima za obavezno socijalno osiguranje; Predlogu zakona o izmenama i dopunama Zakona o republičkim administrativnim taksama; Predlogu zakona o izmenama i dopunama Zakona o porezu na dohodak građana; Predlogu zakona o izmenama i dopunama Zakona o porezu na dobit preduzeća i Predlogu zakona o otpisu kamate na dospele obaveze po osnovu određenih poreza i doprinosa za obavezno socijalno osiguranje. Da li narodni poslanik Nada Kolundžija želi reč? (Da.) Izvolite.
Povlačim predlog o objedinjavanju rasprave.
Zahvaljujem. Narodni poslanik Nada Kolundžija, na osnovu člana 90. stav 3. i člana 140. stav 2. i člana 149a stav 3. Poslovnika Narodne skupštine, predložila je da se obavi zajednički jedinstveni pretres o predlozima zakona o tačkama od 6. do 16. predloženog dnevnog reda. Da li narodni poslanik Nada Kolundžija želi reč? (Da.) Izvolite.
Povlačim predlog o objedinjavanju rasprave.
Narodni poslanik Nada Kolundžija, na osnovu člana 90. stav 3. i člana 140. stav 2. i člana 149a stav 3. Poslovnika Narodne skupštine, predložila je da se obavi zajednički jedinstveni pretres o predlozima zakona o tačkama od 17. do 34. predloženog dnevnog reda. Da li narodni poslanik Nada Kolundžija želi reč? (Da.) Izvolite.
Povlačim predlog.
Predlozi za promenu redosleda razmatranja tačaka dnevnog reda. Narodni poslanik Tomislav Nikolić, predsednik poslaničke grupe SRS, u skladu sa članom 92. stav 2. Poslovnika Narodne skupštine, predložio je da se Predlog rezolucije Narodne skupštine Republike Srbije o zaštiti teritorijalnog integriteta Republike Srbije u odnosima sa međunarodnim organizacijama, posebno Evropskom unijom koji je, na predlog 81 narodnog poslanika poslaničke grupe SRS, stavljen na dnevni red sednice, po hitnom postupku, razmatra kao prva tačka dnevnog reda ove sednice. (Tomislav Nikolić, sa mesta: Po Poslovniku.) Stavljam na glasanje ovaj predlog. Gospodine Nikoliću, dobićete reč, po Poslovniku, kada utvrdimo ove proceduralne stvari, tačno je, po članu 100. dobijate reč kada utvrdimo sve proceduralne stvari. Nikakav problem nije, daću vam reč, naravno. Stavljam na glasanje ovaj predlog. Za 132, protiv 92, nije glasalo pet, od 229 narodnih poslanika. Konstatujem da je Narodna skupština prihvatila ovaj predlog. Narodni poslanik Nada Kolundžija, na osnovu člana 90. stav 3. Poslovnika Narodne skupštine, predložila je da se Predlog zakona o otpisu kamate na dospele obaveze po osnovu određenih poreza i doprinosa za obavezno socijalno osiguranje, koji je podnela na predlog Vlade, stavljen na dnevni red sednice po hitnom postupku, razmatra kao 6. tačka dnevnog reda ove sednice. Stavljam na glasanje ovaj predlog. Za je glasalo 126, nije glasalo 103, od 229 narodnih poslanika. Konstatujem da je Narodna skupština prihvatila ovaj predlog. Pošto smo se izjasnili o predlozima za stavljanje na dnevni red sednice akata po hitnom postupku, predlogu za proširenje dnevnog reda, o predlozima za spajanje rasprave i predlozima za promenu redosleda razmatranja tačaka, na osnovu člana 92. stav 3. Poslovnika Narodne skupštine, stavljam na glasanje predlog dnevnog reda u celini. Za je glasalo 139, protiv 9, nije glasalo 82, od 230 narodnih poslanika. Konstatujem da je Narodna skupština usvojila dnevni red Prve sednice Prvog redovnog zasedanja Narodne skupštine Republike Srbije u 2008. godini, u celini. D n e v n ir e d: 1. Predlog rezolucije Narodne skupštine Republike Srbije o zaštiti teritorijalnog integriteta Republike Srbije u odnosima sa međunarodnim organizacijama, posebno Evropskom unijom, koji je podneo 81 narodni poslanik, 2. Predlog zakona o budžetskom sistemu, koji je podnela Vlada; 3. Predlog zakona o izmenama i dopunama Zakona o doprinosima za obavezno socijalno osiguranje, koji je podnela Vlada, 4. Predlog zakona o izmenama i dopunama Zakona o republičkim administrativnim taksama, koji je podnela Vlada, 5. Predlog zakona o izmenama i dopunama Zakona o porezu na dohodak građana, koji je podnela Vlada, 6. Predlog zakona o izmenama i dopunama Zakona o porezu na dobit preduzeća, koji je podnela Vlada, 7. Predlog zakona o otpisu kamate na dospele obaveze po osnovu određenih poreza i doprinosa za obavezno socijalno osiguranje,koji je podnela Vlada, 8. Predlog zakona o potvrđivanju Ugovora između Vlade Republike Srbije i Vlade Republike Litvanije o izbegavanju dvostrukog oporezivanja u odnosu na poreze na dohodak i na imovinu, koji je podnela Vlada, 9. Predlog zakona o potvrđivanju Sporazuma između Vlade Republike Srbije i Vlade Ruske Federacije o regulisanju obaveza bivšeg SSSR po obračunima vezanim za robni promet između bivšeg SSSR i bivšeg SFRJ, koji je podnela Vlada, 10. Predlog zakona o potvrđivanju Finansijskog ugovora između Republike Srbije i Evropske investicione banke za Projekat Klinički centri/A, koji je podnela Vlada, 11. Predlog zakona o potvrđivanju Ugovora o garanciji između Republike Srbije i Evropske investicione banke ''Sanacija mosta Gazela'', koji je podnela Vlada, 12. Predlog zakona o potvrđivanju Ugovora o garanciji između Republike Srbije i Evropske investicione banke Rehabilitacija puteva i mostova B-2, koji je podnela Vlada, 13. Predlog zakona o potvrđivanju Sporazuma o zajmu (''Dodatno finansiranje projekta rekonstrukcije saobraćaja'') između Republike Srbije i Međunarodne banke za obnovu i razvoj, koji je podnela Vlada, 14. Predlog zakona o potvrđivanju Sporazuma o zajmu (''Dodatno finansiranje projekta rehabilitacije sistema za navodnjavanje i odvodnjavanje'') između Republike Srbije i Međunarodne banke za obnovu i razvoj, koji je podnela Vlada, 15. Predlog zakona o potvrđivanju Sporazuma o zajmu (Projekat ''Regionalni razvoj Bora'') između Republike Srbije i Međunarodne banke za obnovu i razvoj, koji je podnela Vlada, 16. Predlog zakona o potvrđivanju Sporazuma o finansiranju(Projekat ''Regionalni razvoj Bora'') između Republike Srbije i Međunarodnog udruženja zarazvoj, koji je podnela Vlada, 17. Predlog zakona o potvrđivanju Sporazuma o zajmu (''Dodatno finansiranje projekta energetske efikasnosti za Srbiju'') između Republike Srbije i Međunarodne banke za obnovu i razvoj, koji je podnela Vlada, 18. Predlog zakona o potvrđivanju Sporazuma o finansiranju(''Dodatno finansiranje projekta energetske efikasnosti za Srbiju'') između Republike Srbije i Međunarodnog udruženja za razvoj, koji je podnela Vlada, 19. Predlog zakona o potvrđivanju Sporazuma između Vlade Republike Srbije i Vlade Države Izrael o trgovini i ekonomskoj saradnji, koji je podnela Vlada, 20. Predlog zakona o potvrđivanju Sporazuma o ekonomskoj saradnji između Vlade Republike Srbije i Vlade Republike Bugarske, koji je podnela Vlada, 21. Predlog zakona o potvrđivanju Sporazuma između Republike Srbije i Države Izrael o ukidanju viza za nosioce diplomatskih, službenih i zvaničnih pasoša,koji je podnela Vlada, 22. Predlog zakona o potvrđivanju Sporazuma između Vlade Republike Srbije i Vlade Republike Bugarska o uzajamnim putovanjima državljana, koji je podnela Vlada, 23. Predlog zakona o potvrđivanju Sporazuma između Vlade Republike Srbije i Vlade Republike Indije o ukidanju viza za nosioce diplomatskih i službenih pasoša, koji je podnela Vlada, 24. Predlog zakona o potvrđivanju Sporazuma između Vlade Republike Srbije i Vlade Republike Bugarske o otvaranju graničnog prelaza Petačinci (Republika Srbija) – Bankja (Republika Bugarska), koji je podnela Vlada, 25. Predlog zakona o potvrđivanju Sporazuma između Vlade Republike Srbije i Vlade Republike Bugarske o otvaranju graničnog prelaza Novo Korito (Republika Srbija) – Salaš (Republika Bugarska), koji je podnela Vlada, 26. Predlog zakona o potvrđivanju Konvencije između Vlade Republike Srbije i Vlade Rumunije o obnavljanju, obeležavanju i održavanju granične linije i graničnih oznaka na zajedničkoj državnoj granici, koji je podnela Vlada, 27. Predlog zakona o potvrđivanju Dopunskog protokola uz Ženevske konvencije od 12. avgusta 1949. o usvajanju dodatnog znaka raspoznavanja (Protokol III), koji je podnela Vlada, 28. Predlog zakona o potvrđivanju Sporazuma između Saveta ministara Srbije i Crne Gore i Vlade Slovačke Republike o saradnji u oblasti odbrane, koji je podnela Vlada, 29. Predlog zakona o potvrđivanju Sporazuma o saradnji u oblasti odbrane između Vlade Republike Srbije i Vlade Republike Bugarske, koji je podnela Vlada, 30. Predlog zakona o potvrđivanju Konvencije o zaštiti i unapređenju raznolikosti kulturnih izraza, koji je podnela Vlada, 31. Predlog zakona o potvrđivanju Evropske konvencije o prekograničnoj televiziji, koji je podnela Vlada, 32. Predlog zakona o potvrđivanju Konvencije Međunarodne organizacije rada broj 187 o promotivnom okviru bezbednosti i zdravlja na radu, koji je podnela Vlada, 33. Predlog zakona o potvrđivanju Konvencije Međunarodne organizacije rada broj 167 o bezbednosti i zdravlju u građevinarstvu, koji je podnela Vlada, 34. Predlog zakona o potvrđivanju Međunarodne konvencije protiv dopinga u sportu, koji je podnela Vlada, 35. Predlog zakona o potvrđivanju Konvencije o dostupnosti informacija, učešću javnosti u donošenju odluka i pravu na pravnu zaštitu u pitanjima životne sredine, koji je podnela Vlada, 36. Predlog zakona o potvrđivanju Konvencije o objedinjavanju izvesnih pravila za međunarodni prevoz vazdušnim putem, koji je podnela Vlada, 37. Predlog zakona o zaštiti podataka o ličnosti, koji je podnela Vlada, 38. Predlog zakona o potvrđivanju Sporazuma o zajmu (''Projekat reforme poljoprivrede u tranziciji'') između Republike Srbije i Međunarodne banke za obnovu i razvoj, koji je podnela Vlada, 39. Predlog zakona o potvrđivanju Sporazuma o donaciji iz Globalnog fonda za zaštitu životne sredine (''Projekat reforme poljoprivrede u tranziciji'') između Republike Srbije i Međunarodne banke za obnovu i razvoj, u svojstvu Agencije za implementaciju Globalnog fonda za zaštitu životne sredine, koji je podnela Vlada. Molim službe Narodne skupštine da pripreme prečišćeni tekst dnevnog reda sednica i da ga uruči narodnim poslanicima. Prelazimo na rad po utvrđenom dnevnim redu sednice. Gospodine Nikoliću, sad ću vam dati reč, samo da razjasnimo jednu stvar. Uvek sačekamo da se završe proceduralne stvari i tada dobijate reč po Poslovniku, to je uvek bilo tako, tako je i sad. Prelazimo na 1. tačku dnevnog reda: – PREDLOG REZOLUCIJE NARODNE SKUPŠTINE REPUBLIKE SRBIJE O ZAŠTITI TERITORIJALNOG INTEGRITETAREPUBLIKE SRBIJE U ODNOSIMA SA MEĐUNARODNIM ORGANIZACIJAMA, POSEBNO EVROPSKOM UNIJOM Reč ima narodni poslanik Tomislav Nikolić.
To je demokratija, zato što ovde piše da treba da mi da reč pre 15 minuta. Što se vi žuti busate toliko? Dame i gospodo narodni poslanici, na osnovu člana 225. stav 1, narodni poslanik ima pravo da bude obavešten o svim pitanjima potrebnim za vršenje funkcije narodnog poslanika. Sada vas obaveštavam da me je u pauzi predsednik Narodne skupštine obavestio da će ovako teći scenario ove sednice, a da će sada prekinuti sednicu Narodne skupštine zato što Vlada nije dostavila mišljenje na Predlog rezolucije, koji je podnela grupa od 81 narodnog poslanika SRS. U tom smislu treba mi obaveštenje da li je po članu 137. predsednik Narodne skupštine dostavio Predlog rezolucije Vladi, i treba mi mišljenje na član 139. stav 5. u kome kaže – "Ukoliko nadležni odbori ne dostave izveštaje, odnosno Vlada mišljenje o predlogu zakona, predlog zakona će se razmatrati i bez tih izveštaja, odnosno mišljenja". A na osnovu člana 160 – u postupku za donošenje rezolucije primenjuje se postupak za donošenje zakona. Sada vas pitam, zašto produžavate agoniju i konfuziju u medijima, u javnosti Srbije, zašto među građanima Srbije? Jedan deo Vlade govori da je ova rezolucija apsolutno u skladu sa Ustavom i rezolucijama Narodne skupštine, drugi deo Vlade govori da je ova rezolucija, i to lažno, i to radite vi "žuti", isključivo uperena protiv priključivanja Srbije Evropskoj uniji. Zbog toga tražim da otvorimo raspravu. Pročitaću vam celu rezoluciju i prihvatam opkladu sa svakim od vas ko uspe da dokaže većini u Narodnoj skupštini da je rezolucija protiv priključenja Evropskoj uniji. Samo vas na jednu stvar upozoravam, da ova rezolucija traži da poštujete Ustav, da poštujete celovitost Srbije, suverenitet Republike Srbije, da ne pregovarate ni sa jednom međunarodnom organizacijom koja ne priznaje da je Kosovo i Metohija u sastavu Srbije. Znači, da branite Kosovo i Metohiju kao što je vaš predsednički kandidat rekao – i Kosovo i Metohija i Evropska unija. Znači, najpre Kosovo i Metohija, a onda Evropska unija. Vama kao čoveku pred kojim je verovatno ozbiljna politička karijera, pripadate ozbiljnoj političkoj stranci, upućujem jedan savet –nemojte da prekidate ovu sednicu zato što ćemo podneti zahtev da budete razrešeni sa funkcije predsednika Narodne skupštine. Ako poštujete princip, samo vas još jednu stvar pitam – imaju li svi ovi predlozi Vlade po hitnom postupku mišljenje nadležnog odbora u Skupštini Republike Srbije? Dakle, gospodine predsedniče, molim vas, da ućutkate one kojima se nešto trese, kojima se nešto izmiče, kojima nešto promiče. Da reaguju kao što ja reagujem već 18 godina kad vidim da postoji neka druga skupštinska većina, ovo nije rezolucija kojom se stvaraju neke većine, za ovu rezoluciju treba da glasa onaj broj poslanika koji je sve do sada, dok nije bilo gusto, glasao za rezolucije Narodne skupštine. E, sad kad je gusto, tad mi kažemo – hoćemo u Evropu, ali prvo hoćemo ovu našu majku Srbiju, toliku kolika jeste, sad ste vi na tapetu gospodine Duliću, ostaće bruka na vama.
Zahvaljujem se. Odmah ću dati odgovore na pitanja. Onoga trenutka kada je ova rezolucija ušla u skupštinsku proceduru, to je 29. februar, uputio sam predsedniku Vlade, na osnovu člana 137. i 161. Poslovnika Narodne skupštine Republike Srbije, radi davanja mišljenja, dopis sa tekstom Rezolucije. Vlada je dužna, u skladu sa članom Ustava 123. tačka 4, da daje mišljenja na sve one zakone ili predloge opštih akata koji dolaze od strane drugih predlagača koji naravno nisu Vlada. Takođe, i naš Poslovnik to definiše na najbolji mogući način. S obzirom na to da do sada to mišljenje Vlade nije stiglo, a s obzirom na to, bez obzira na sve ove poslovničke, ustavne i zakonske obaveze koje smo imali do sada, s obzirom na praksu koja je uspostavljena barem u poslednjih osam meseci, da nijedna sednica Skupštine ni po jednoj tački dnevnog reda nije počinjala dok Vlada ne dostavi mišljenje, uključujući svaki amandman, sada određujem pauzu. Nastavićemo rad po pribavljenom mišljenju Vlade. Narodni poslanici će biti obavešteni o nastavku rada.